32003D0393
L 135/31
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 22 май 2003 година
за изменение на Решение 2000/728/EО за установяване на заявленията и годишните такси за екомаркировка на Общността
(нотифицирано под номер С(2003) 1780)
(текст от значение за ЕИП)
(2003/393/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (EО) № 1980/2000 на Европейския парламент и на Съвета от 17 юли 2000 г. относно ревизирана схема на Общността за присъждане на знака за екомаркировка (1), и по-специално член 12 от него и приложение V към него,
като има предвид, че:
(1)
В съответствие с работния план, създаден с Решение 2002/18/ЕО на Комисията (2), структурата на таксите за екомаркировка на Общността следва да предлага подходящ стимул за насърчаване използването на етикети, както по схемата на Общността, така и по други схеми за присъждане на екомаркировка.
(2)
Поради това Решение 2000/728/ЕО на Комисията от 10 ноември 2000 г. за установяване на заявленията и годишните такси за екомаркировка на Общността (3) следва да бъде изменено, така че да позволява намаления за продукти, които са получили също друга екомаркировка, която отговаря на общите изисквания на ISO 14024.
(3)
Предвидените в настоящото решение мерки са в съответствие със становището на Комитета, създаден съгласно член 17 от Регламент (EО) № 1980/2000,
ПРИЕ НАСТОЯЩОТО РЕШЕНИЕ:
Член 1
В член 2 от Решение 2000/728/ЕО се добавя следният параграф 8а:
„8а. Компетентните органи могат да предоставят намаление до 30 %, когато на въпросния продукт е присъдена също друга екомаркировка, която удовлетворява общите изисквания на ISO 14024.“
Член 2
Адресати на настоящото решение са държавите членки.
Съставено в Брюксел на 22 май 2003 година.